Oltervågen naturreservat

Oltervågen naturreservat er et naturreservat i Molde kommune. Det består av et område ved utløpet av Olteråa i Fannefjorden. Området ble vernet 8. november 2002. Reservatet inngår i verneplan for havstrand og elveos. Bruk av sykkel og hest utenom eksisterende veier er forbudt. Verneforskriften sier at formålet med vernet er «å ta vare på ein sjeldan naturtype med artsrike strandenger samt ein vågos som spesiell landskapsform ved utløpet av Olteråa.» Olteråa er regulert med Istad kraftverk, Langli kraftverk og Grønnedal kraftverk. Derimot er landskapet i elveosen og det nærmeste deltaet relativt urørt. For sjøfugl, vannfugl og andre fugler som er knyttet til våtmark er dette et viktig område. Det er registrert flere andefugler som kvinand, siland og stokkand. Her finnes også truede og sårbare arter makrellterne, fiskemåke, strandsnipe, storlom og storspove. Videre er det observert trane, sangsvane, rødstilk, gluttsnipe og tjeld. Referanser